
	คู่มือระบบการจัดการด้านนิรภัยการบิน กองบิน ๘ เป็นคู่มือที่จัดทำขึ้นเพื่อใช้ในการจัดการความเสี่ยง 
ด้านความปลอดภัยของกองบิน ๘ โดยจัดทำองค์ประกอบการจัดการด้านนิรภัยการบิน (Safety Management 
System : SMS) ทั้ง ๔ องค์ประกอบ การสอบสวนอากาศยานอุบัติเหตุ รวมทั้งการเตรียมการและการปฏิบัติ 
เมื่ออากาศยานเกิดเหตุฉุกเฉินหรืออุบัติเหตุในและนอกเขตสนามบิน ที่สอดคล้องและรองรับระเบียบ 
กองทัพอากาศว่าด้วยนิรภัยการบิน พ.ศ.๒๕๖๕ รวมทั้งเป็นไปตามมาตรฐานสากล ซึ่งผู้บังคับบัญชาหน่วยบิน 
สามารถนำมาใช้ในการควบคุมและกำกับดูแลงานด้านนิรภัยการบิน เพื่อจัดการความเสี่ยงในการปฏิบัติ 
ภารกิจการบินของหน่วยบินให้เกิดความปลอดภัย

คู่มือระบบการจัดการด้านนิรภัยการบิน บน.๘ 

	คู่มือระบบการจัดการด้านนิรภัยการบิน บน.๘ นี้ จัดทำขึ้นเพื่อเป็นแนวทางในการดำเนินงาน 
ด้านนิรภัยการบินของหน่วยบิน โดยอ้างอิงจากระเบียบ ทอ.ว่าด้วยนิรภัยการบิน พ.ศ.๒๕๖๕ ประกอบด้วย 
๔ องค์ประกอบ ดังนี้
	๑.	นโยบายและวัตถุประสงค์ด้านความปลอดภัย (Safety Policy and Objectives) 
		เพื่อให้นโยบายนิรภัยการบินเกิดประสิทธิภาพในการสร้างความปลอดภัยในการบิน 
หรือป้องกันการสูญเสียเนื่องจาก อ.อุบัติเหตุ และช่วยให้ภารกิจของ ทอ.สำเร็จ จึงกำหนดขอบเขต
และมาตรการของนโยบายนิรภัยการบิน ดังนี้
		๑.๑	ขอบเขตของระบบการจัดการด้านนิรภัยการบิน บน.๘ 
			๑.๑.๑	ภารกิจ บน.๘ มีหน้าที่เตรียมและปฏิบัติการใช้กำลังตามอำนาจหน้าที่ 
ของ ทอ. มี ผบ.บน.๘ เป็นผู้บังคับบัญชารับผิดชอบ
			๑.๑.๒	ขอบเขตของระบบการจัดการด้านนิรภัยการบิน
				บน.๘ เป็น นขต.ทอ.ตามคำสั่ง ทอ.(เฉพาะ) ลับ ที่ ๒๙/๖๕ ลง ๔ มี.ค.๖๕ 
(ครั้งที่ ๑๒๗) โดยคู่มือระบบการจัดการด้านนิรภัยการบินนี้ ได้กำหนดวิธีปฏิบัติสำหรับการจัดการด้านนิรภัยการบิน 
ในภารกิจการบินของ บน.๘ โดยนิรภัยการบินมีขอบเขตรับผิดชอบในการควบคุมกำกับดูแลมาตรฐาน 
ความปลอดภัยการปฏิบัติภารกิจการบิน ตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๑ 
นโยบายและการดำเนินการด้านนิรภัยการบิน ส่วนที่ ๒ ขอบเขตงานนิรภัยการบิน ข้อ ๗ และ ๘
		๑.๒	นโยบายและวัตถุประสงค์ด้านความปลอดภัยหน่วยบิน
			๑.๒.๑	นโยบายนิรภัยการบิน (Safety Policy) กำหนดขึ้นเพื่อให้การบิน 
เกิดประสิทธิภาพในการสร้างความปลอดภัยในการบิน หรือป้องกันการสูญเสียเนื่องจาก อ.อุบัติเหตุ และ 
ช่วยให้ภารกิจ ทอ.สำเร็จตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๑ นโยบายและ 
การดำเนินการด้านนิรภัยการบิน ส่วนที่ ๑ นโยบายนิรภัยการบิน ข้อ ๖ โดย สนภ.ทอ.จัดทำร่างนโยบาย 
นิรภัยการบินเสนอต่อ คณก.บริหารนิรภัยการบิน ทอ. ตามผนวก ก
			๑.๒.๒	วัตถุประสงค์ด้านความปลอดภัย
				ระบบการจัดการด้านนิรภัยการบิน บน.๘ มีความมุ่งประสงค์เพื่อการ 
สร้างความปลอดภัยในการบิน หรือป้องกันการสูญเสียเนื่องจาก อ.อุบัติเหตุ และช่วยให้ภารกิจ ทอ.สำเร็จ
			๑.๒.๓	บทบาทและหน้าที่ของหน่วยบินในการนำนโยบายนิรภัยการบินแปลงไปสู่ 
การปฏิบัติ

๑.๒.๓.๑  นภบ. ...
- ๒ -

[bookmark: _GoBack]				๑.๒.๓.๑ 	นภบ.บน.๘ ต้องจัดทำแผนงาน โครงการ และ/หรือกิจกรรม 
นิรภัยการบินรองรับนโยบายนิรภัยการบิน ทอ.ประจำปี โดยให้สอดคล้องกับสภาพแวดล้อมของหน่วย 
และให้มีการปฏิบัติตลอดจนพัฒนาแผนงาน โครงการ และ/หรือกิจกรรมนิรภัยการบินของหน่วยอย่างต่อเนื่อง
				๑.๒.๓.๒	ผบ.บน.๘ สนับสนุน และส่งเสริมการดำเนินกิจกรรม 
ด้านนิรภัยการบินของหน่วย และติดตามประเมินผลการดำเนินงานตามแผนงาน โครงการ และ/หรือกิจกรรม 
นิรภัยการบินของหน่วยให้เกิดประสิทธิภาพสูงสุด
				๑.๒.๓.๓	นภบ.บน.๘ เผยแพร่นโยบายนิรภัยการบิน ให้ข้าราชการ/ลูกจ้าง 
นขต.บน.๘ ทราบ ผ่านทางระบบสารบรรณอิเล็กทรอนิกส์ จดหมายแบบทางการ และการติดประกาศ 
		๑.๓	โครงสร้างและหน้าที่ความรับผิดชอบ (Organization Structure and Safety Accountabilities and Responsibilities) 
			๑.๓.๑	โครงสร้าง บน.๘ 
กองบิน ๘
กองบังคับการ
แผนกการเงิน
ฝูงบิน ๘๐๑
ฝูงบิน ๘๐๒
ฝูงบิน ๘๐๓
กองพันทหารอากาศโยธิน
แผนกสนับสนุนการบิน
แผนกสนามฝึกใช้อาวุธ
ทางอากาศ
กองเทคนิค
โรงพยาบาลกองบิน
แผนกช่างโยธา
แผนกขนส่ง
แผนกพลาธิการ
แผนกสวัสดิการ
กองร้อยทหารสารวัตร
ฝ่ายคลังวัสดุรวมการ












	 		๑.๓.๒	หน้าที่ความรับผิดชอบด้านนิรภัยการบิน
				กำหนดตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๑ นโยบายและการดำเนินการด้านนิรภัยการบิน ส่วนที่ ๓ หน้าที่และความรับผิดชอบ ข้อ ๑๐ - ๑๕
		๑.๔	คณก.ความปลอดภัย (Safety Committee)
			๑.๔.๑	คณก.บริหารนิรภัยการบิน บน.๘ 
				กลุ่มบุคคลที่ได้รับการแต่งตั้งจากผู้บังคับบัญชาให้รับผิดชอบในการ 
บริหารงาน และดำเนินกิจกรรมด้านนิรภัยการบิน รวมถึงควบคุมกำกับดูแลให้ผู้เกี่ยวข้องปฏิบัติตามนโยบาย 
แผนงาน และโครงการนิรภัยการบินของหน่วย ตลอดจนดำเนินการแก้ไขปัญหา ข้อขัดข้องต่าง ๆ ที่มีแนวโน้ม 

ว่าจะเกิด...
- ๓ -

ว่าจะเกิดความไม่ปลอดภัยต่อการปฏิบัติภารกิจการบินของหน่วย โดยการแต่งตั้งและกำหนดหน้าที่ คณก.บริหาร 
นิรภัยการบิน บน.๘ ดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๑ นโยบายและ 
การดำเนินการด้านนิรภัยการบิน ส่วนที่ ๔ คณก.บริหารนิรภัยการบิน ข้อ ๔๒, ๔๕ และ ๔๖
			๑.๔.๒	คณะสำรวจนิรภัยการบินหน่วยบิน
				คณะ จนท.ที่ผู้บังคับบัญชาของหน่วยแต่งตั้งขึ้นในแต่ละเดือน โดยหัวหน้า 
คณะสำรวจนิรภัยการบินจะพิจารณาจากระดับผู้ปฏิบัติงานเกี่ยวกับรายการสำรวจนั้น โดยการแต่งตั้ง 
และกำหนดหน้าที่คณะสำรวจนิรภัยการบินหน่วยบิน ดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ 
หมวด ๓ การประกันความปลอดภัย ส่วนที่ ๑ การตรวจนิรภัยการบิน ข้อ ๕๒, ๕๓, ๕๕ และ ๕๖
			๑.๔.๓	คณะ จนท.สอบสวน อ.อุบัติเหตุด้านนิรภัยการบิน บน.๘
				คณะ จนท.ของหน่วยบินที่ได้รับการแต่งตั้งขึ้น เพื่อดำเนินการวิเคราะห์ 
หาสาเหตุ และ/หรือองค์ประกอบสาเหตุของ อ.ในสังกัดเกิดอุบัติเหตุ ขั้นอุบัติการณ์ เพื่อนำไปกำหนดมาตรการ 
ในการป้องกัน โดยการแต่งตั้งและกำหนดหน้าที่คณะ จนท.สอบสวน อ.อุบัติเหตุด้านนิรภัยการบิน บน.๘ 
ดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๕ การสอบสวน อ.อุบัติเหตุ ข้อ ๘๒ และ ๘๓
		๑.๕	ระบบการจัดการเอกสารด้านความปลอดภัย (Safety Documentation)
			การจัดเก็บเอกสารด้านนิรภัยการบิน บน.๘ ตามระเบียบงานสารบรรณ ทอ. ครอบคลุมเนื้อหา ๔ ประเภท ดังนี้
			๑.๕.๑	นโยบาย วัตถุประสงค์ แผนการดำเนินงานด้านนิรภัยการบินประจำปี แผนงาน/โครงการรองรับนโยบายนิรภัยการบิน ทอ.
			๑.๕.๒	การระบุสภาวะอันตรายและการประเมินความเสี่ยงด้านความปลอดภัย
			๑.๕.๓	การประกันความปลอดภัย 
			๑.๕.๔	การส่งเสริมความปลอดภัย 
	๒.	การจัดการความเสี่ยงด้านความปลอดภัย (Safety Risk Management)
		นภบ.บน.๘ ดำเนินการระบุอันตรายและการประเมินความเสี่ยงด้านนิรภัยการบิน 
ตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๒ การบริหารจัดการความเสี่ยงด้านนิรภัยการบิน ส่วนที่ ๒ การจัดการความเสี่ยงด้านนิรภัยการบิน ข้อ ๕๐ ดังนี้
		๒.๑	การรวบรวมข้อมูล
			๒.๑.๑	การรวบรวมข้อมูลด้านนิรภัยการบินอย่างมีระบบ เพื่อใช้เป็นหลักฐาน 
และเป็นข้อมูลในการประเมินความเสี่ยงด้านนิรภัยการบิน โดยวิเคราะห์หาแนวทางในการป้องกัน อ.อุบัติเหตุ 
รวบรวมเก็บไว้ในรูปแบบของฐานข้อมูลและสถิติ เพื่อหาแนวโน้มความไม่ปลอดภัยในการบิน จากการปฏิบัติ 
ที่ไม่ปลอดภัย หรือสภาพที่ไม่ปลอดภัยที่อาจเกิดขึ้นได้ในอนาคต 

๒.๑.๒  การบันทึก...

			๒.๑.๒	การบันทึกข้อมูล ให้ บน.๘ จัดเก็บข้อมูลนิรภัยการบินที่เกี่ยวข้อง 
กับหน่วยบิน ไว้ในรูปแบบของฐานข้อมูลและสถิติ ตามคู่มือการบันทึกข้อมูลและวิเคราะห์นิรภัยการบิน 
รวมทั้งรายงานการตรวจนิรภัยการบิน และรายงานประชุม คณก.บริหารนิรภัยการบิน บน.๘ ดังนี้
				๒.๑.๒.๑	ผู้ทำการในอากาศ
				๒.๑.๒.๒	อ.
				๒.๑.๒.๓	สนามบิน
				๒.๑.๒.๔	การจราจรทางอากาศ เครื่องช่วยเดินอากาศ และห้วงอากาศ
				๒.๑.๒.๕	การสรรพาวุธ อ.
				๒.๑.๒.๖	สภาพแวดล้อม
				๒.๑.๒.๗	อ.อุบัติเหตุ 
				๒.๑.๒.๘	รายงานอันตราย การรายงาน อ.ใกล้จะชนกัน และรายงาน 
ข้อขัดข้องของระบบ อ.
				๒.๑.๒.๙	ข้อมูลอื่น ๆ ที่เป็นประโยชน์ต่อการป้องกัน อ.อุบัติเหตุ
		๒.๒	การวิเคราะห์นิรภัยการบิน ให้ นภบ.บน.๘ ดำเนินการวิเคราะห์ข้อมูลในข้อ ๒.๑.๒ 
ตามคู่มือการบันทึกข้อมูลและวิเคราะห์นิรภัยการบิน รวมทั้งกำหนดตัวชี้วัดสมรรถนะความปลอดภัย 
และค่าเป้าหมายสมรรถนะความปลอดภัย เพื่อให้สามารถติดตามแนวโน้ม อ.อุบัติเหตุและอันตรายที่อาจส่งผล 
ให้เกิดความสูญเสีย และติดตามผลในการประชุม คณก.บริหารนิรภัยการบิน บน.๘ ทุกเดือน พร้อมทั้งกำหนด 
มาตรการควบคุมค่าสมรรถนะความปลอดภัยให้อยู่ในระดับที่ยอมรับได้ 
		๒.๓	การประเมินความเสี่ยง
			ดำเนินการประเมินความเสี่ยงตามสภาพแวดล้อม การรายงาน และการวิเคราะห์ความเสี่ยง ตามคู่มือการจัดการความเสี่ยงในการปฏิบัติการของ ทอ.
		๒.๔	การกำหนดมาตรการป้องกันและควบคุมความเสี่ยง
			๒.๔.๑	กรณีวิเคราะห์ข้อมูล ตามข้อ ๒.๒ แล้วพบว่ามีแนวโน้มที่อาจทำให้เกิด 
ความไม่ปลอดภัยต่อภารกิจการบิน ให้กำหนดมาตรการป้องกันและควบคุมความเสี่ยงในการปฏิบัติภารกิจ 
โดยดำเนินการจัดทำแผนงานโครงการ หรือกิจกรรมที่สามารถกำจัดหรือลดอันตรายนั้น ๆ ให้ระดับความเสี่ยง 
ลดลงไปสู่ระดับที่ยอมรับได้
			๒.๔.๒	เมื่ออัตรา อ.อุบัติเหตุ อัตรา อ.อุบัติการณ์ สูงเกินกว่าเป้าหมายที่กำหนดไว้ 
ให้ทบทวนระบบการดำเนินงาน การปฏิบัติของหน่วยทั้งด้านนโยบาย การสั่งการ การควบคุมกำกับดูแลด้านต่าง ๆ 
และหาแนวทางที่เหมาะสมในการป้องกัน อ.อุบัติเหตุที่สอดคล้องกับสภาวการณ์ปัจจุบัน
		๒.๕	การรายงานอันตราย และการรายงาน อ.ใกล้จะชนกัน ให้ดำเนินการตามระเบียบ ทอ. 
ว่าด้วยนิรภัยการบิน พ.ศ.๒๕๖๕ หมวด ๒ การบริหารจัดการความเสี่ยงด้านนิรภัยการบิน ส่วนที่ ๒ 
การจัดการความเสี่ยงด้านนิรภัยการบิน ข้อ ๕๐.๕ และ ๕๐.๖ และตามคู่มือการรายงานด้านนิรภัยการบิน 

๓.  การประกัน...

	๓.	การประกันความปลอดภัย (Safety Assurance)
		๓.๑	การติดตามและประเมินผลการดำเนินงานด้านนิรภัยการบิน (Aviation Safety 
Performance Monitoring and Measurement) การติดตามและประเมินผลการดำเนินงานด้านนิรภัยการบิน 
บน.๘ ผ่านตัวชี้วัดสมรรถนะความปลอดภัย การตรวจนิรภัยการบิน และการประชุม คณก.บริหารนิรภัยการบิน 
เพื่อให้มั่นใจว่าการดำเนินงานด้านนิรภัยการบินมีความเหมาะสมและสอดคล้องกับระเบียบ ทอ.ว่าด้วย 
นิรภัยการบิน พ.ศ.๒๕๖๕ และนำผลจากการติดตามตัวชี้วัดสมรรถนะความปลอดภัย การตรวจนิรภัยการบิน 
และการประชุม คณก.บริหารนิรภัยการบิน บน.๘ ไปดำเนินการให้เกิดความปลอดภัยต่อไป
			๓.๑.๑	ตัวชี้วัดสมรรถนะความปลอดภัยและเป้าหมายสมรรถนะความปลอดภัย 
				๓.๑.๑.๑	การกำหนดตัวชี้วัดสมรรถนะความปลอดภัย (Safety Performance 
Indicator : SPI) เป้าหมายสมรรถนะความปลอดภัย (Safety Performance Target : SPT) และระดับ 
การแจ้งเตือน (Alert Level) โดยดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๓ 
การประกันความปลอดภัย ส่วนที่ ๓ การจัดการสมรรถนะความปลอดภัย ข้อ ๖๓ จะต้องสอดคล้องกับนโยบาย 
วัตถุประสงค์ด้านนิรภัยการบินของ ทอ. และ บน.๘ โดย นภบ.บน.๘ ดำเนินการกำหนดตัวชี้วัดสมรรถนะ 
ความปลอดภัย เป้าหมายสมรรถนะความปลอดภัย และระดับการแจ้งเตือน เสนอต่อ คณก.บริหารนิรภัยการบิน 
บน.๘ ซึ่งมี ผบ.บน.๘ เป็นประธานกรรมการฯ พิจารณาและให้ความเห็นชอบก่อนนำไปใช้เป็นแนวทาง 
การดำเนินงานด้านนิรภัยการบินต่อไป
				๓.๑.๑.๒	ตัวชี้วัดสมรรถนะความปลอดภัย บน.๘ ตามผนวก ข
				๓.๑.๑.๓	การติดตามตัวชี้วัดสมรรถนะความปลอดภัย และเป้าหมาย 
สมรรถนะความปลอดภัย ดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๒ การบริหารจัดการความเสี่ยงด้านนิรภัยการบิน ส่วนที่ ๒ การจัดการความเสี่ยงด้านนิรภัยการบิน ข้อ ๕๐.๒.๓
			๓.๑.๒	การตรวจนิรภัยการบิน
				การสำรวจนิรภัยการบิน โดยคณะสำรวจนิรภัยการบิน ซึ่งเป็นคณะ จนท.
ที่ผู้บังคับบัญชาของหน่วยแต่งตั้งขึ้นในแต่ละเดือน หัวหน้าคณะสำรวจนิรภัยการบินจะพิจารณาจากระดับ 
ผู้ปฏิบัติงานเกี่ยวกับรายการสำรวจนั้น เป็นการค้นหาจุดอ่อน ข้อขัดข้อง และสิ่งล่อแหลมที่อาจทำให้เกิด 
ความไม่ปลอดภัยต่อกิจการการบินตามวงรอบของรายการสำรวจที่กำหนดไว้ ตามคู่มือการตรวจสำรวจ
นิรภัยการบิน แล้วรายงาน ผบ.บน.๘ เพื่อทราบ และพิจารณาสั่งการแก้ไขปรับปรุงการปฏิบัติงานของ นกข.รวมทั้งตรวจสอบและติดตามการแก้ไขตามข้อเสนอแนะเพื่อให้เกิดความปลอดภัยในการปฏิบัติภารกิจ 
ตามนโยบายของผู้บังคับบัญชา

๓.๑.๒.๑  การดำเนินการ...

				๓.๑.๒.๑	การดำเนินการตรวจนิรภัยการบินให้หน่วยปฏิบัติตามระเบียบ ทอ.
ว่าด้วยนิรภัยการบิน พ.ศ.๒๕๖๕ หมวด ๓ การประกันความปลอดภัย ส่วนที่ ๑ การตรวจนิรภัยการบิน 
ข้อ ๕๒.๒.๑ การสำรวจนิรภัยการบิน
				๓.๑.๒.๒	ผู้ตรวจปฏิบัติตามระเบียบ ทอ.ว่าด้วยนิรภัยการบิน พ.ศ.๒๕๖๕ 
หมวด ๓ การประกันความปลอดภัย ส่วนที่ ๑ การตรวจนิรภัยการบิน ข้อ ๕๓.๒ คณะสำรวจนิรภัยการบิน และ ข้อ ๕๕ - ๕๗ หน้าที่คณะสำรวจนิรภัยการบิน, นภบ.หน่วยบิน และ นภบ.ฝูงบิน 
			๓.๑.๓	การประชุม คณก.บริหารนิรภัยการบิน บน.๘
				เป็นการประชุมเพื่อกำหนดนโยบายการบริหารงานด้านนิรภัยการบิน ติดตามความก้าวหน้าของ แผนงาน โครงการ กิจกรรมด้านนิรภัยการบิน รับทราบคำชี้แจงต่าง ๆ ในการปฏิบัติ 
ที่เกี่ยวข้อง และพิจารณาแก้ไขปัญหาข้อขัดข้องต่าง ๆ โดยการประชุม คณก.บริหารนิรภัยการบิน บน.๘ 
ให้ปฏิบัติตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๓ การประกันความปลอดภัย ส่วนที่ ๒ 
การประชุม คณก.บริหารนิรภัยการบิน ข้อ ๖๒ การประชุม คณก.บริหารนิรภัยการบินระดับหน่วยบิน
		๓.๒	การจัดการการเปลี่ยนแปลงของหน่วยบิน (The Management of Change)
			เพื่อเป็นการค้นหา ระบุ และทบทวนประเด็นอันตราย หรือความไม่ปลอดภัยที่เกิดขึ้น 
ในช่วงระหว่างที่มีการเปลี่ยนแปลง ในขอบเขตตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๑ นโยบายและการดำเนินการด้านนิรภัยการบิน ส่วนที่ ๒ ขอบเขตงานนิรภัยการบิน ข้อ ๗ ซึ่งอาจส่งผลกระทบ 
ต่อความปลอดภัย และดำเนินการหามาตรการหรือลดความเสี่ยงจากสภาพอันตรายหรือความไม่ปลอดภัย 
เพื่อให้มั่นใจว่าเมื่อมีการเปลี่ยนแปลงเกิดขึ้น บน.๘ สามารถควบคุมความเสี่ยงได้				๓.๒.๑	ประเภทของการเปลี่ยนแปลง  
				๓.๒.๑.๑	การเปลี่ยนแปลงที่ส่งผลต่อความปลอดภัยในการปฏิบัติการบินของ บน.๘ ได้แก่	
					๓.๒.๑.๑ (๑)	เปลี่ยนผู้บังคับบัญชาหน่วย
					๓.๒.๑.๑ (๒)	การเปลี่ยนแปลงลักษณะโครงสร้าง บ. และ ย.
					๓.๒.๑.๑ (๓)	การเปลี่ยนแปลงการปฏิบัติการบิน คู่มือการบิน หรือ SOPs
					๓.๒.๑.๑ (๔)	การเปลี่ยนแปลงของสิ่งอำนวยความสะดวก
ในสนามบิน รวมถึงพื้นที่การฝึกและการเข้า-ออกสนามบิน
					๓.๒.๑.๑ (๕)	การเปลี่ยนแปลงระบบการสื่อสารและเครื่องช่วยเดินอากาศของสนามบิน

๓.๒.๑.๒  การเปลี่ยนแปลง...
- ๗ -

				๓.๒.๑.๒	การเปลี่ยนแปลงที่เกี่ยวข้องกับการบรรจุ อ.แบบใหม่ที่เข้ามา
ประจำการ และการปลดประจำการ อ. รวมทั้งการปรับปรุงขีดความสามารถ อ.
				๓.๒.๑.๓	การเปลี่ยนแปลงจากการนำระบบ เทคโนโลยี วัสดุ อุปกรณ์
แบบใหม่ หรือวิธีการปฏิบัติแบบใหม่เข้ามาใช้ในการปฏิบัติการบิน เช่น รถดับเพลิง อ. อุปกรณ์ไฟฟ้าสนามบิน เรดาร์ เป็นต้น
				๓.๒.๑.๔	การเปลี่ยนแปลงเพื่อให้เกิดการปรับโครงสร้างของ ทอ.
				๓.๒.๑.๕	การเปลี่ยนแปลงที่เกิดขึ้นจากสภาพแวดล้อมรอบ บน.๘ 
ที่ส่งผลกระทบต่อการความปลอดภัย เช่น การเปลี่ยนแปลงภูมิประเทศ สิ่งปลูกสร้าง ภูมิอากาศ เป็นต้น
			๓.๒.๒	ขั้นตอนการจัดการการเปลี่ยนแปลง
				๓.๒.๒.๑	นภบ.บน.๘ และ นกข.กับการเปลี่ยนแปลงนั้น ดำเนินการ 
ตามคู่มือการจัดการความเสี่ยงในการปฏิบัติการของ ทอ.
				๓.๒.๒.๒	นภบ.บน.๘ ติดตามผลการดำเนินงานตามมาตรการควบคุมความเสี่ยง และรายงานผลการดำเนินงานในที่ประชุม คณก.บริหารนิรภัยการบิน บน.๘ ต่อไป
				๓.๒.๒.๓	หากการแก้ไขไม่สามารถดำเนินการได้ในระดับกองบิน
ให้เสนอเรื่องดังกล่าวเข้าที่ประชุม คณก.บริหารนิรภัยการบิน ทอ.ต่อไป
	๔.	การส่งเสริมความปลอดภัย (Safety Promotion)
		๔.๑	การฝึกศึกษานิรภัยการบิน (Safety Training and Education)
			การฝึกศึกษานิรภัยการบิน เป็นการให้การฝึกศึกษา อบรม และทบทวน 
ให้ผู้มีหน้าที่เกี่ยวข้องกับการบินและกิจการนิรภัยการบิน มีความรู้พื้นฐานในงานนิรภัยการบิน มีความสำนึก 
ในความปลอดภัยระหว่างการปฏิบัติงาน มีความร่วมมือที่ดีต่องานนิรภัยการบิน และปฏิบัติงานในหน้าที่
ได้อย่างมีประสิทธิภาพ โดย บน.๘ มีหน้าที่ตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๔ 
การส่งเสริมความปลอดภัย ส่วนที่ ๑ การฝึกศึกษานิรภัยการบิน ข้อ ๖๖
		๔.๒	การกระจายข่าวด้านนิรภัยการบิน (Safety Communication)
			การกระจายข่าวด้านนิรภัยการบิน เป็นการแจกจ่ายและแจ้งข่าว อ.อุบัติเหตุทุกชนิด 
รวมทั้งข้อมูลข่าวสารอื่น ๆ ที่เป็นประโยชน์ในการป้องกัน อ.อุบัติเหตุ ให้หน่วยต่าง ๆ ได้รับทราบ เพื่อให้หน่วย 
นำไปปฏิบัติและพิจารณาใช้ประโยชน์ในการป้องกัน มิให้เกิดอุบัติเหตุในทำนองเดียวกันอีก โดยให้มีการ 
ติดตามการกระจายข่าวด้านนิรภัยการบินในการประชุม คณก.บริหารนิรภัยการบิน บน.๘ เป็นประจำทุกเดือน 
โดยมีรายละเอียดและการปฏิบัติ ตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๔ การส่งเสริม 
ความปลอดภัย ส่วนที่ ๒ การกระจายข่าวด้านนิรภัยการบิน ข้อ ๖๙ - ๗๑

๔.๓  รางวัล...
- ๘ -

		๔.๓	รางวัลนิรภัยการบิน (Safety Reward)
			รางวัลนิรภัยการบิน เป็นการส่งเสริมกิจกรรมด้านนิรภัยการบินของ ทอ.
ที่จะก่อให้เกิดความร่วมมือต่อการปฏิบัติงานในการป้องกัน อ.อุบัติเหตุของ จนท.ด้านต่าง ๆ รวมทั้ง
เป็นการเผยแพร่ผลงานอันดีของหน่วย และ/หรือบุคคลที่สนับสนุนกิจกรรมนิรภัยการบิน ทำให้สามารถ
พิทักษ์รักษาชีวิตและทรัพย์สิน ไม่ให้เกิดความสูญเสียหรือสูญเสียน้อยที่สุด โดยมีรายละเอียดและการปฏิบัติ 
ตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๔ การส่งเสริมความปลอดภัย ส่วนที่ ๓ รางวัลนิรภัยการบิน 
ข้อ ๗๓ - ๗๕	
	๕.	การสอบสวน อ.อุบัติเหตุ
		การสอบสวน อ.อุบัติเหตุ เป็นกรรมวิธีและขั้นตอนให้ได้มาซึ่งข้อมูล พยานและหลักฐาน
ที่เกี่ยวข้องสำหรับใช้ในการวิเคราะห์หาสาเหตุ และ/หรือองค์ประกอบสาเหตุของ อ.อุบัติเหตุ แล้วนำไปพิจารณา 
เสนอแนะการแก้ไขเพื่อป้องกัน อ.อุบัติเหตุ โดยมีการดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ 
หมวด ๕ การสอบสวน อ.อุบัติเหตุ ข้อ ๘๒, ๘๓, ๘๕, ๘๖, ๘๗ และ ๙๓ และตามคู่มือการสอบสวน 
อ.อุบัติเหตุ ดังนี้
		๕.๑	การแต่งตั้งคณะ จนท.สอบสวน อ.อุบัติเหตุด้านนิรภัยการบิน หน่วยบิน และหน้าที่รับผิดชอบ เพื่อดำเนินการสอบสวน อ.อุบัติการณ์ และรายงานอันตราย ให้เกิดประสิทธิภาพ มีความถูกต้อง 
และครอบคลุมในทุกส่วนที่เกี่ยวข้อง 
		๕.๒	การปฏิบัติเมื่อมี อ.อุบัติเหตุ ขั้นอุบัติเหตุ หรือขั้นอุบัติการณ์ร้ายแรงในประเทศ
		๕.๓	การปฏิบัติเมื่อมี อ.อุบัติเหตุ ขั้นอุบัติการณ์ในประเทศ
		๕.๔	การปฏิบัติเมื่อมี อ.คาดว่าจะสูญหายในประเทศ
		๕.๕	การรายงานผลการวิเคราะห์อากาศยานอุบัติเหตุขั้นอุบัติการณ์	
	๖.	การเตรียมการและการปฏิบัติเมื่ออากาศยานเกิดเหตุฉุกเฉินหรืออุบัติเหตุในและนอกเขต
สนามบิน
		การเตรียมการและการปฏิบัติเมื่ออากาศยานเกิดเหตุฉุกเฉินหรืออุบัติเหตุฯ เป็นการ 
กำหนดแนวทางปฏิบัติเพื่อช่วยเหลือและรักษาไว้ซึ่งชีวิต ตลอดจนทำให้ อ.อยู่ในสภาพชำรุดเสียหายน้อยที่สุด 
รวมทั้งการรักษาร่องรอยและซาก อ.อุบัติเหตุให้อยู่ในสภาพสมบูรณ์ เพื่อใช้เป็นหลักฐานประกอบการสอบสวน 
วิเคราะห์หาสาเหตุของ อ.อุบัติเหตุ ในการนำไปสู่การแก้ไขที่ครอบคลุม เพื่อป้องกันมิให้เกิดอุบัติเหตุ 
ในทำนองเดียวกันอีก โดยมีการดำเนินการตามระเบียบ ทอ.ว่าด้วยนิรภัยการบิน พ.ศ.๒๕๖๕ หมวด ๖ 
การเตรียมการและการปฏิบัติเมื่ออากาศยานเกิดเหตุฉุกเฉินหรืออุบัติเหตุในและนอกเขตสนามบิน ข้อ ๙๖ - ๑๐๙ 
และตามคู่มือการปฏิบัติเมื่อ อ.เกิดเหตุฉุกเฉินหรืออุบัติเหตุในและนอกเขตสนามบิน หน่วยบิน ดังนี้

๖.๑  บุคคล...
- ๙ -

		๖.๑	บุคคลและหน่วยงานที่เกี่ยวข้องกับการปฏิบัติ
		๖.๒	ระบบแจ้งข่าว อ.เกิดเหตุฉุกเฉินหรืออุบัติเหตุ
		๖.๓	การกำหนดตำแหน่ง อ.อุบัติเหตุ
		๖.๔	การเดินทางไปบริเวณ อ.อุบัติเหตุ
		๖.๕	การปฏิบัติในบริเวณ อ.อุบัติเหตุ
		๖.๖	การปฏิบัติกรณี อ.ขนาดใหญ่ของ ทอ.เกิดอุบัติเหตุ
_________________________

